**Құдай мені айыптайды ма?**

***«Өз меншікті халқын кінәсінен арылтатын әрі оның тірі қалғандарының теріс істерін кешіретін Сен сияқты қай Құдай бар? Сен мәңгілікке қаһарланбайсың, қайта, берік мейірім көрсетуден рақат табасың.»***

***(Миха 7:18)***

Сіз сотта болып көрдіңіз бе? Егер болсаңыз, бұл өте жағымды тәжірибе болмаған шығар деп ойлаймын.

Сот залдарында соттаушылар бар, ал олар болса әділ де, әділетсіз де болуы мүмкін. Киелі кітапта Құдайдың Соттаушы екендігі айтылады және бұл идея біздің көпшілігімізді Құдайды қорқынышты және Оны қашықтықта ұстау керек деп ойлауға итермелейді.

Бізге адамдардың бізді айыптағаны да ұнамайды. Бір күні, бір әйел өз достарын түскі асқа үйге шақырған еді. Сөйтіп, ас үйден бір нәрсе алуға шығып кетеді, бөлмеге қайтып келе жатқанда, достарының ол туралы жаман сөздер айтып, оның әлсіздіктері мен кемшіліктері туралы сөйлесіп жатқанын естіп қалады. Ол оларға қатты ренжіп, ашуланады. Иә, осындай бірнеше сөздер ғана ашу–ызаны тудыра алады.

Бірақ біздің ойларымыз бен жүректерімізді көретін, бәрін білетін және бүкіл әлемді Соттаушы деп аталатын Құдай ше? Ол тек қана әділ Соттаушы ғана емес, Ол сонымен қатар рақымшылдық пен мейірімділікті жақсы көретін Құдай. Киелі кітапта былай делінген: «Өз меншікті халқын кінәсінен арылтатын әрі оның тірі қалғандарының теріс істерін кешіретін Сен сияқты қай Құдай бар? Сен мәңгілікке қаһарланбайсың, қайта, берік мейірім көрсетуден рақат табасың.» (Миха 7:18).

Киелі кітаптың соңғы кітабы Аян кітабында, Құдай бүкіл әлемді соттауға лайық біреуді іздеп жатқанда, бүкіл адамзаттың күнәлары үшін өлуге дайын болған Иса ғана соттауға лайық болды (Аян 5). Құдай қатаң үкім шығаруды ұнатпайды, сондықтан үкім ету міндетін мейірімділікті жақсы көрушіге қалдырады! Бұл құпия сіздің жүрегіңізді Исаға деген сенімділікке толтырсын. Сіз Оның әділ әрі мейірімді екеніне сене аласыз.